**KONKURRANSEGRUNNLAGET DEL I**

**Tilbudsinnbydelse**

**Utbedring av ventilasjon i kasernebygg, Drevjamoen**

Sak: 2019/220

**FOR ANSKAFFELSER ETTER FOA DEL II (entrepriser NS 8407 mellom 1.300.000 og 51.000.000 eks mva)**

INNHOLD:

* **Innbydelse til konkurranse (konkurranseregler)**
* **Vedlegg:**
* Etisk egenerklæring
* Forpliktelseserklæring fra underleverandører
* Prisskjema

*Ovennevnte vedlegg skal fylles ut og returneres sammen med tilbudet.*

# INNLEDNING

## Kort om anskaffelsen

Forsvarsbygg inviterer leverandøren til å inngi tilbud på følgende arbeider: Utbedring av ventilasjon på kasernebygg, Drevjamoen.

Oppdraget er nærmere beskrevet i konkurransegrunnlaget del III.

##  Anskaffelsesprosedyre

### Hvilket regelverk som styrer anskaffelsesprosessen

Konkurransen gjelder en anskaffelse under EØS terskelverdi, jf del I og II i forskrift om offentlige anskaffelser, og gjennomføres som en tilbudskonkurranse, jf. forskriftens §§9-2 og 9-3.

### Valgt anskaffelsesprosedyre

Konkurransen gjennomføres som en:

 [x]  åpen tilbudskonkurranse

### Planlagt dialog

I henhold til forskriftens § 9-3 (3) opplyser Forsvarsbygg om at vi planlegger følgende dialog med leverandørene etter at tilbudene kommer inn:

 [x]  Alternativ 1

Oppdragsgiver planlegger å velge tilbud på bakgrunn av en vurdering av tilbudene slik de foreligger ved tilbudsfristens utløp. Dialog i form av avklaringer eller korrigeringer vil bli gjennomført i henhold til de behov som eventuelt oppstår.

Dialog gjennom forhandlinger kan likevel bli gjennomført dersom oppdragsgiver etter at tilbudene er mottatt vurderer dette som formålstjenlig. Utvelgelsen av hvem det eventuelt skal forhandles med vil i så fall skje etter en vurdering av tildelingskriteriene. Det presiseres at ingen av leverandørene kan forvente å få forhandle om sitt tilbud og derfor må levere sitt beste tilbud.

# INFORMASJON

## Befaring

**Befaring blir avholdt tirsdag den 04.06.2019, kl. 12:00. Oppmøtested: Drevjemoen leir, hovedport.**

Påmelding av personell som skal delta på befaringen må senest skje pr. e-post hos kontaktperson, punkt 2.2 **fredag den 31.05.2019 kl.12.00**. Fullt navn og fødselsdato må oppgis.

Det vil i etterkant av befaringen utarbeidet et befaringsnotat som kan inneholde opplysninger som kan medføre noen endringer i forhold til opprinnelig beskrivelse. Disse skal også medtas i det endelige tilbudet.

Taushetserklæring vil måtte signeres før oppstart av befaringen.

## Tilleggsopplysninger

Dersom leverandøren ønsker ytterligere opplysninger skal følgende kontaktperson benyttes:

Navn: Torill Bakken

Telefon: 970 85 102

e-post: Torill.Bakken@forsvarsbygg.no

# KRAV TIL TILBUDET

## Språkkrav

Tilbud med tilhørende dokumentasjon skal fortrinnsvis leveres på norsk, men annet skandinavisk språk vil også aksepteres. Produktdatablad o.l. kan i tillegg leveres på engelsk.

## Vedståelsesfrist

Leverandøren må stå ved sine tilbud i **60 kalenderdager** fra tilbudsfristens utløp.

## Innlevering av tilbudet

**Tilbudet (1 eksemplar) skal leveres elektronisk til** [**www.mercell.no**](http://www.mercell.no) **innen tilbudsfristen.**

Er du ikke bruker hos Mercell, har du spørsmål knyttet til hvordan du skal laste opp tilbudet ditt, eller hvordan du skal gi tilbud, ta kontakt med Mercell Support på telefon  + 47 21 01 88 60  eller via e-post til support@mercell.com.

Ved offentlige anbud kreves det elektronisk signatur (BankID, Commfides eller Buypass), har du spørsmål vedrørende dette vennligst kontakt Mercell support. **NB! Hvis en ikke har brukt elektronisk signatur tidligere anbefales det å avklare bruken av dette i god tid før innleveringsfrist!**

Vi gjør oppmerksom på at det kan ta noen dager å få levert elektronisk signatur. Denne prosessen bør derfor settes i gang så raskt som mulig.

Mercell anbefaler at man tester ut signeringen med sertifikatet man har tilgjengelig snarest mulig (i god tid før tilbudsfrist). Test-funksjonaliteten ligger i påmeldings-/ tilbudsinnleveringsstegene.

Elektronisk signatur utenfor Norge.

Vi gjør oppmerksom på at Mercell portalen støtter følgende elektroniske signatur fra Sverige og Danmark:

Sverige: Svensk Bank ID, Nordea

Danmark: Nem ID, TDC/OCES

Innen EU benytter Mercell en tjeneste levert av Unizeto (http://unizeto.eu/) gjennom en avtale med DIFI og EU prosjektet PEPPOL ([www.peppol.eu](http://www.peppol.eu)). Dette støtter de fleste X.509 sertifikater.

## Tilbudsfrist

Frist for å levere tilbud er **20.06.2019 kl 12.00.**

Tilbudet anses levert i tide dersom det er levert inn via Mercell innenfor tilbudsfristens utløp. Leverandøren har risikoen for at tilbudet kommer frem innen fristen.

**Det anbefales at tilbudet leveres inn i god tid før fristens utløp.**

Skulle det komme tilleggsinformasjon fra oppdragsgiver som fører til at du ønsker å endre tilbudet ditt før fristen utgår, kan du gå inn og åpne tilbudet, gjøre eventuelle endringer og levere på nytt innen tilbudsfristen utløper.

# KRAV TIL LEVERANDØRENE

## Kvalifikasjonskrav

Det stilles følgende krav til leverandørene som ønsker å delta i konkurransen:

|  |  |
| --- | --- |
| **Krav:** | **Dokumentasjonskrav:** |
| Generelle krav: |
| Leverandøren skal være et lovlig registrert firma | Utenlandske leverandører må fremlegge dokumentasjon for at firmaet er lovlig registrert i sitt hjemland. Norske leverandører trenger ikke dokumentere oppfyllelse av kravet utover fremleggelse av skatte- og mva-attest, jf. nedenfor. |
| Leverandøren skal ha et ryddig forhold til innbetaling av skatter og avgifter  | ‘Attest for skatt og merverdiavgift’ (RF-1316). Attesten kan bestilles via [www.altinn.no](http://www.altinn.no). Attesten skal ikke være eldre enn 6 måneder regnet fra tilbudsfristen.*(kun for norske leverandører)* |
| Krav til økonomisk/finansiell stilling: |
| Leverandøren skal ha økonomisk kapasitet til å gjennomføre kontrakten | Fremleggelse av regnskapstall fra siste tilgjengelig årsregnskap som viser leverandørens omsetning. |
| Krav til tekniske og faglige kvalifikasjoner: |
| Leverandøren (som firma) skal ha god erfaring og kompetanse med prosjektering og utførelse av arbeider av tilsvarende størrelse og kompleksitet.  | Liste over relevante oppdrag utført i løpet av de fem siste årene, som gir en kort beskrivelse av prosjektene og deres størrelser. |
| Det kreves at utførende personell skal ha kompetanse og erfaring fra oppdrag av tilsvarende størrelse og kompleksitet. | CV fra utførende personellListe over referanseprosjekter som gir en kort beskrivelse av prosjektet, dets størrelse og hvilke funksjoner disse personene hadde i prosjektet. |

Dersom leverandøren viser til dokumentasjon fra underleverandører for å dokumentere oppfyllelsen av kravene til tekniske og faglige kvalifikasjoner skal det fremlegges en forpliktelseserklæring som viser at leverandøren har rådighet over de tilbudte ressurser. Mal for slik erklæring er inntatt som vedlegg 3 til dette dokumentet.

## Foreløpig dokumentasjon av kvalifikasjonskravene

Leverandøren trenger ikke dokumentere kravene oppstilt ovenfor i pkt 4.1 ved innlevering av tilbudet.

I tilbudet er det tilstrekkelig at leverandøren innleverer en erklæring om at han fyller kvalifikasjonskravene. Leverandørene skal benytte mal for slik erklæring i henhold til vedlegg 1 til dette dokumentet.

# TILDELINGSKRITERIER. EVALUERINGSMODELL

* 1. **Tildelingskriterier**

Tildelingen skjer på basis av hvilket tilbud som har den laveste pris.

# ANDRE OPPLYSNINGER FOR LEVERANDØRENE

## Sikkerhetsrestriksjoner

Gjennomføringen av kontrakten er sikkerhetsgradert. Den er dermed underlagt krav gitt i, eller i medhold av, sikkerhetsloven. Leverandøren kan få tilgang til sikkerhetsgradert informasjon, et skjermingsverdig objekt eller skjermingsverdig infrastruktur.

Før slik tilgang gis, skal det inngås en sikkerhetsavtale med leverandøren. Leverandørpersonell må inneha nødvendig autorisasjon. Dersom graderingsnivået er KONFIDENSIELT eller høyere må leverandørpersonell inneha gyldig sikkerhetsklarering.

Hvorvidt det kreves leverandørklarering for å oppnå et forsvarlig sikkerhetsnivå i anskaffelsen må avgjøres i hvert enkelt tilfelle, med mindre tilfellet faller inn under virksomhetsikkerhetsforskriften § 83 bokstav a til c jfr. sikkerhetsloven § 9-3.

Krav til beskyttelse av sikkerhetsgradert informasjon er beskrevet i konkurransegrunnlagets del III D Administrative bestemmelser og vedlegg 3.

## Bestemmelser om sikkerhet

Av hensyn til fremdriften i anskaffelsen/kontrakten stilles det krav om at leverandørene må være norske foretak eller foretak fra stater som har virksom/gyldig sikkerhetsavtale med Norge.

Leverandørpersonell som det kreves sikkerhetsklarering for skal kun inneha norsk statsborgerskap, eller kun inneha statsborgerskap fra land som Norge har sikkerhetsmessig samarbeid med.

Leverandøren må påregne minimum tre måneders saksbehandlingstid for personell som kun er norske statsborgere. Tre måneders fristen regnes fra korrekt utfylt personopplysningsblankett (POB) er mottatt av klareringsmyndigheten.

En person som har utenlandsk statsborgerskap, kan etter en konkret helhetsvurdering få klarering, dersom det ikke er rimelig grunn til å tvile på at personen er sikkerhetsmessig skikket. Det vil i vurderingen legges vekt på hjemlandets sikkerhetsmessige betydning, personens tilknytning til hjemlandet og tilknytningen til Norge. Utfallet av slike søknader er usikkert, og i alle tilfeller må det påregnes vesentlig lengre saksbehandlingstid enn for norske statsborgere.

Det gjøres oppmerksom på at det er leverandørens risiko at autorisasjon eller sikkerhetsklarering ikke oppnås. Han har også risikoen for at autorisasjon eller sikkerhetsklarering tar lengre tid enn 3 måneder, med mindre forsinkelsen skyldes forhold oppdragsgiver eller norske sikkerhetsmyndigheter svarer for.

## Egenerklæring om sikkerhetskrav

Leverandørene skal fylle ut og levere inn en egenerklæring om sikkerhetskrav. Egenerklæringen er inntatt som vedlegg 4 til dette kvalifikasjonsgrunnlaget.

## Bruk av personer med bakgrunn fra forsvarssektoren

### Bruk av personer med bakgrunn fra forsvarssektoren i anskaffelsesfasen

Leverandøren kan som hovedregel ikke benytte tidligere ansatte i forsvarssektoren (som har vært ansatt innenfor de siste to år regnet fra tilbudsfristens utløp) i direkte kontakt med oppdragsgiver under denne anskaffelsesprosessen. Dersom leverandøren ikke har mulighet til å imøtekomme dette kravet, skal dette opplyses om i tilbudet. Oppdragsgiver kan i så fall søke Forsvarsdepartementet om dispensasjon.

### Bruk av personer med bakgrunn fra forsvarssektoren i gjennomføringsfasen

Innenfor to år etter opphør av ansettelsesforholdet plikter leverandøren i forbindelse med kontraktsgjennomføringen å utvise varsomhet i forhold til bruk av tidligere forsvarsansatte for å sikre at oppdragsgiver ikke kommer i konflikt med habilitetsregler.

## Tilbud fra leverandørgruppe - solidaransvar

Leverandører som inngir tilbud i fellesskap skal vedlegge tilbudet en avtale om forpliktende samarbeid og solidarisk ansvar som er undertegnet av samtlige deltakere i gruppen. Leverandørgruppen skal levere ett felles tilbud. Det skal fremkomme av tilbudet hvem som skal representere gruppen i kontakt med oppdragsgiver.

Foreligger det uklarheter eller ufullstendigheter i tilbudene knyttet til fremleggelse av slik samarbeids- og solidaravtale, forbeholder Forsvarsbygg seg retten til å innhente ytterligere opplysninger fra leverandørgruppen.

# EGENERKLÆRING OM ETISKE OG STRAFFBARE FORHOLD

Leverandøren skal som del av tilbudet levere inn «Etisk egenerklæring». Malen vedlagt dette dokumentet skal benyttes. Erklæringen skal være undertegnet. Dersom leverandøren besvarer bekreftende på ett eller flere av punktene i egenerklæringens pkt. 3, skal leverandøren i tilbudsbrevet gi en redegjørelse for forholdet/forholdene.

# SAMARBEID MED SKATTEETATEN – FULLMAKT TIL FORSVARSBYGG

Forsvarsbygg har inngått et samarbeid med Skatteetaten, hvor formålet er forebygging og bekjempelse av arbeidslivskriminalitet. I den forbindelse krever Forsvarsbygg at tilbyder som innstilles til kontrakt skal sende inn signert fullmakt, før kontraktsinngåelse, som gir Forsvarsbygg en utvidet rett til et ubegrenset antall ganger å innhente opplysninger om tilbyderens skatte- og avgiftsmessige forhold. Fullmakten ligger som vedlegg til kontraktsbestemmelsene.

Kravet om signert fullmakt gjelder også for tilbyderens underleverandører. Tilbyderen skal kontraktsfeste signeringsplikten nedover i leverandørkjeden. Før signering av kontrakt kreves det dog kun signert fullmakt fra tilbyder, med mindre underleverandører benyttes for å oppfylle et kvalifikasjonskrav i konkurransen. I så fall skal signert fullmakt foreligge fra både tilbyder og underleverandører. Signert fullmakt fra øvrige underleverandører må imidlertid være levert og godkjent av oppdragsgiver før de kan benyttes i kontrakten/prosjektet. Dette gjelder i hele kontraktsperioden.

Forsvarsbygg gjør oppmerksom på at det kan være aktuelt å avvise den tilbyder og eventuelle underleverandører som i meddelelsesbrevet er innstilt som vinner av konkurransen, dersom det etter meddelelse, men forut for signering av kontrakt, mottas opplysninger fra Skatteetaten om manglende oppfyllelse av skatte- og avgiftsforpliktelser mv. Tildelingen kan derfor ikke anses endelig før det foreligger en vurdering av de innhentede opplysninger som ikke endrer oppdragsgivers tildelingsbeslutning. Det presiseres også at hvis det ikke mottas signert fullmakt fra tilbyder og eventuelle underleverandører som man har støttet seg på for å oppfylle kvalifikasjonskravene, vil dette anses som et vesentlig forbehold til kontrakten som vil medføre at tilbyder avvises fra konkurransen.

Kontrakten kan bli gjenstand for oppfølging gjennom hele kontraktsperioden. Oppfølgingen innebærer at tilbyder sender månedlige oversiktslister til Forsvarsbygg med fødsels- eller D-nummer på alle ansatte som utfører arbeid som ledd i oppfyllelsen av kontrakten. Listene vil kontrolleres av Skatteetaten.

# OPPDRAGSGIVERS FORBEHOLD

Oppdragsgiver forbeholder seg retten til å avlyse konkurransen dersom det foreligger saklig grunn, for eksempel ved bortfall av planlagt finansiering eller manglende godkjenning fra politisk eller militært hold.

# TILBUDETS INNHOLD OG ORGANISERING

Forsvarsbygg ber om at tilbudet inneholder følgende dokumentasjon:

*(Leverandørene bes bruke tabellen nedenfor som sjekkliste)*

|  |  |  |
| --- | --- | --- |
| **Nr:** | **Hva skal leveres?** | **Sett kryss** |
| Tilbudsbrev |
|  | **Tilbudsbrevet** skal være signert. Avvik og forbehold av enhver art i forhold til konkurransegrunnlaget skal klart, utvetydig og uttømmende fremgå av tilbudsbrevet og med henvisning til hvor i tilbudet forbeholdet fremkommer (sidetall og punktnummer). |  |
| Dokumentasjon på tildelingskriteriene (se del I pkt. 5.1) |
|  | **Tilbudsbrev med pris på komplett leveranse i henhold til krav i konkurransegrunnlagets del III.** |  |
| Foreløpig dokumentasjon av kvalifikasjonskravene (se del I pkt. 4.1 og 4.2) |
|  | **Egenerklæring om oppfyllelse av kvalifikasjonskrav mv.** |  |
| Øvrige dokumenter |
|  | **Etisk egenerklæring**. Ligger vedlagt konkurransegrunnlaget del I (dette dokumentet) |  |
|  | **Erklæring om solidaransvar** (hvis aktuelt). Se pkt. 6.3 |  |
|  | **Egenerklæring sikkerhetskrav.** Ligger som vedlegg 4 (dette dokumentet) |  |
|  |

Det er ønskelig at leverandøren organiserer sitt tilbud ut fra rekkefølgen angitt ovenfor.

Det er svært viktig at leverandøren leverer all etterspurt dokumentasjon. I motsatt fall risikerer man å bli avvist fra konkurransen. Er man usikker på hva som skal leveres inn, ber vi om at det tas kontakt med Forsvarsbyggs kontaktperson, se pkt. 2.3.

Blir leverandøren oppmerksom på at konkurransegrunnlaget inneholder feil, uklarheter, ufullstendigheter mv, plikter han snarest mulig å varsle oppdragsgiveren om dette slik at slike forhold kan rettes opp før tilbudene sendes inn.

# Vedlegg 1 – Egenerklæring om oppfyllelse av kvalifikasjonskrav mv.

Erklæringen gjelder:

|  |
| --- |
| **Kontrakt**  |
| Prosjektnr. og -navn: | Kontraktsnr. og -navn: |
|  |  |
| **Tilbyder / leverandør** |
| Firmanavn: | Foretaksnr: |
|  |  |

Vi erklærer med dette

1. at samtlige kvalifikasjonskrav oppstilt i konkurransegrunnlagets del I pkt. 4.1 er oppfylt, og
2. at det ikke foreligger avvisningsgrunner i henhold til forskrift om offentlige anskaffelser § 9-5.

Vi er klar over at Forsvarsbygg på hvilket som helst tidspunkt etter innleveringen av tilbudet kan be om å få fremsendt den nødvendige dokumentasjon av kvalifikasjonskravene, og i alle tilfeller at denne dokumentasjonen må fremlegges senest før eventuell tildeling av kontrakt.

Sted/dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tilbyders / leverandørens underskrift

# Vedlegg 2 – Etisk egenerklæring

Som leverandør til Forsvarsdepartementet (FD) eller underliggende etater erklæres det herved samvittighetsfullt:

1. At virksomheten har satt seg inn i de etiske retningslinjene som gjelder for næringslivskontakt mellom leverandører og ansatte i FD med underliggende etater. De etiske retningslinjene som gjelder for næringslivskontakt mellom leverandører og ansatte i FD med underliggende etater finnes på <https://www.regjeringen.no/globalassets/upload/fd/reglement/etiske-retningslinjer-for-naeringslivskontakt-i-forsvarssektoren_2011_s-1001-b_web.pdf>.
2. At kontakten med FD og underliggende etater skal være utelukkende profesjonell og være basert på god forretningsskikk. Dette innebærer blant annet at det ikke er tillatt å tilby en fordel til en ansatt eller andre som utfører arbeid for FD eller underliggende etater, og som kan være egnet til å påvirke deres tjenestehandlinger. Dette gjelder uavhengig av om fordelen tilbys direkte eller gjennom en mellommann.
3. I forbindelse med innlevering av tilbud, skal det sammen med tilbudet opplyses om hvorvidt:
	1. virksomheten, eller andre som kan identifiseres med virksomheten, har vært med på å utarbeide spesifikasjoner for denne anskaffelsen,
	2. virksomheten har ansatt, eller tilknyttet seg noen, som i løpet av de siste to årene regnet fra opprinnelig tilbudsfrist, har vært ansatt i FD eller underliggende etater,
	3. virksomheten er konkurs, under gjeldsforhandling eller avvikling, har blitt innstilt, eller om virksomheten befinner seg i en tilsvarende prosess med hjemmel i nasjonale lover og forskrifter,
	4. virksomheten er begjært konkurs, har begjært åpning av gjeldsforhandling eller tvangsoppløsning eller annen lignende prosess med hjemmel i nasjonale lover og forskrifter,
	5. virksomheten, ansatte eller andre som kan identifiseres med virksomheten, ved en rettskraftig dom er kjent skyldig i straffbare forhold som angår den yrkesmessige vandel, eksempelvis kan nevnes overtredelse av nasjonale og internasjonale bestemmelser om eksport av forsvars- og sikkerhetsmateriell,
	6. virksomheten, ansatte eller andre som kan identifiseres med virksomheten, er rettskraftig dømt for deltakelse i en kriminell organisasjon, korrupsjon, bedrageri, hvitvasking av penger, terrorhandling eller finansiering av terrorhandling, eller
	7. virksomheten, ansatte eller andre som kan identifiseres med virksomheten, i sitt yrke har gjort seg skyldig i alvorlige forsømmelser mot faglige og etiske krav i vedkommende bransje, eksempelvis ved at forpliktelser i forbindelse med informasjonssikkerhet eller forsyningssikkerhet i en forutgående kontrakt har blitt misligholdt.
4. Opptreden i strid med punkt 2 i denne etiske egenerklæringen, eller grovt misvisende eller feilaktige opplysninger eller unnlatelse av å gi opplysninger i henhold til punkt 3 i denne etiske egenerklæringen, kan medføre avvisning fra å levere tilbud til FD og underliggende etater.

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift og tittel

## Vedlegg 3 – Forpliktelseserklæring fra underleverandører

Erklæringen gjelder:

|  |
| --- |
| **Kontrakt**  |
| Prosjektnr. og -navn: | Kontraktsnr. og -navn: |
|  |  |
| **Tilbyder / hovedleverandør** |
| Firmanavn: | Foretaksnr: |
|  |  |
| **Underentreprenør / underleverandør**  |
| Firmanavn: | Foretaksnr: |
|  |  |
| Adresse: |
|  |  |

Vi erklærer at vi vil stille våre ressurser til rådighet for tilbyder / hovedleverandør ved en eventuell gjennomføring av ovennevnte kontrakt.

Sted/dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underentreprenørens / underleverandørens underskrift

## Vedlegg 4 – Egenerklæring sikkerhetskrav

Denne bekreftelsen gjelder:

|  |  |
| --- | --- |
| Virksomhetens navn: | Organisasjonsnr. / Fødselsnr: |
|  |  |
| Adresse: | Postnr: | Poststed: |
|  |  |  |  |

Leverandøren erklærer at han har satt seg inn i sikkerhetsloven med forskrifter, og at disse bestemmelsene vil bli overholdt både i forbindelse med konkurransen og ved eventuell gjennomføring av kontrakten.

Videre er han innforstått med at han selv har risikoen at sikkerhetsavtale, samt autorisasjon og evt. sikkerhetsklarering ikke oppnås innenfor tidsfristen og eventuelle konsekvenser av at disse blir forsinket, med mindre forsinkelsen skyldes forhold Forsvarsbygg svarer for.

Dato: Sign.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_